མཉམ་འབྲེལ་རྒྱལ་ཚོགས་ཀྱི་མི་རིགས་དབྱེ་འབྱེད་འགོག་སྲུང་གི་ཚན་པ་དེས་ཟླ་འདིའི་ཚེས་༡༠ནས་ཉིན་༣རིང་སུད་སིའི་གྲོང་ཁྱེར་ཇི་ནི་ཝར་རྒྱ་ནག་གི་མི་རིགས་དབྱེ་འབྱེད་ཀྱི་གནད་དོན་ཐོག་ཉན་ཞིབ་བྱས་ཡོད་པ་དང་།དེ་ནས་ཟླ་འདིའི་ཕྱི་ཚེས་༢༤དང་༢༧།༢༨བཅས་སུ་དཔྱད་ཞིབ་ཚོགས་འདུ་ཚོགས་ཏེ་ཡོངས་བསྒྲགས་བྱས་པ་ཞིག་ཡིན་འདུག་ལ།ཐེངས་འདིའི་གྲུབ་དོན་སྙན་ཐོའི་མཇུག་ཏུ་ལོ་གཅིག་ནང་ཚུད་རྒྱ་ནག་གཞུང་གིས་བོད་དང་ཡུ་གུར་གཉིས་ཀྱི་གནས་སྟངས་ཐད་བཏོན་པའི་དགོས་འདུན་དོན་ཚན་རྣམས་ལག་བསྟར་ཡོང་ཐབས་དགོས་པ་དང་།ཕྱི་ལོ་༢༠༢༣ལོར་མི་རིགས་དབྱེ་འབྱེད་ཀྱི་གནད་དོན་ཐད་བསྐྱར་ཞིབ་ཀྱི་ཚོགས་འདུ་བསྡུ་འཆར་ཡོད་པ་བཅས་བསྒྲགས་འདུག